|  |  |  |
| --- | --- | --- |
| **ДИСЦИПЛИНСКИ**  **ПРАВИЛНИК И ПРАВИЛНИК О СПРЕЧАВАЊУ ДОПИНГА ТЕНИСКОГ САВЕЗА СРБИЈЕ** | **2014** | |
|  | |  |

САДРЖАЈ:

[ДИСЦИПЛИНСКИ ПРАВИЛНИК 4](#_Toc336299383)

[Општи услови 4](#_Toc336299384)

[Члан 1. 4](#_Toc336299385)

[Члан 2. 4](#_Toc336299386)

[Члан 3. 4](#_Toc336299387)

[Покретање поступка 4](#_Toc336299388)

[Члан 4. 4](#_Toc336299389)

[Члан 5. 5](#_Toc336299390)

[Суспензија 5](#_Toc336299391)

[Члан 6. 5](#_Toc336299392)

[Члан 7. 5](#_Toc336299393)

[Члан 8. 6](#_Toc336299394)

[Члан 9. 6](#_Toc336299395)

[Члан 10. 6](#_Toc336299396)

[Члан 11. 6](#_Toc336299397)

[Члан 12. 6](#_Toc336299398)

[Члан 13. 7](#_Toc336299399)

[Члан 14. 7](#_Toc336299400)

[Дисциплински прекршаји 8](#_Toc336299401)

[Члан 15. 8](#_Toc336299402)

[Дисциплинске казне 10](#_Toc336299403)

[Члан 16. 10](#_Toc336299404)

[Члан 17. 12](#_Toc336299405)

[Члан 18. 12](#_Toc336299406)

[Право жалбе 12](#_Toc336299407)

[Члан 19. 12](#_Toc336299408)

[Члан 20. 12](#_Toc336299409)

[Скраћени поступак 13](#_Toc336299410)

[Члан 21. 13](#_Toc336299411)

[Члан 22. 14](#_Toc336299412)

[Завршне одредбе 14](#_Toc336299413)

[Члан 23. 14](#_Toc336299414)

[Члан 24. 14](#_Toc336299415)

[Члан 25. 14](#_Toc336299416)

[ПРАВИЛНИК О СПРЕЧАВАЊУ ДОПИНГА 14](#_Toc336299417)

[Уводне одредбе 14](#_Toc336299418)

[Члан 1 14](#_Toc336299419)

[Члан 2 15](#_Toc336299420)

[Члан 3 15](#_Toc336299421)

[Члан 4 15](#_Toc336299422)

[Мере за спречавање допинга у тенису 16](#_Toc336299423)

[Члан 5 16](#_Toc336299424)

[Члан 6 16](#_Toc336299425)

[Члан 7 16](#_Toc336299426)

[Члан 8 16](#_Toc336299427)

[Члан 9 17](#_Toc336299428)

[Члан 10 17](#_Toc336299429)

[Члан 11 18](#_Toc336299430)

[Члан 12 18](#_Toc336299431)

[Комисија за спречавање допинга и координатор за антидопинг 18](#_Toc336299432)

[Члан 13 18](#_Toc336299433)

[Члан 14 18](#_Toc336299434)

[Мере које се изричу за повреду антидопинг правила 19](#_Toc336299435)

[Члан 15 19](#_Toc336299436)

[Члан 16 19](#_Toc336299437)

[Члан 17 19](#_Toc336299438)

[Члан 18 19](#_Toc336299439)

[Члан 19 19](#_Toc336299440)

[Члан 20 20](#_Toc336299441)

[Члан 21 20](#_Toc336299442)

[Члан 22 20](#_Toc336299443)

[Прелазне и завршне одредбе 20](#_Toc336299444)

[Члан 23 20](#_Toc336299445)

[Члан 24 21](#_Toc336299446)

# 

# ДИСЦИПЛИНСКИ ПРАВИЛНИК

## Општи услови

### Члан 1.

Овај општи Правилник односи се на дисциплинске прекршаје тениских клубова, играча, родитеља, тренера, пратиоца играча, вође пута, капитени екипа,и службених лица(судије, организатори и друга службена лица) извршене на такмичењима и у вези са такмичењима и то:

1. Сусретима тениских репрезентација SRB у свим конкуренцијама у земљи и иностранству
2. Појединачним првенствима Србије
3. Појединачним турнирима који се бодују за ранг листу ТСС
4. Мини тенис турнирима-Црвени, Наранџасти и Зелени ниво
5. Екипним такмичењима
6. Појединачним турнирима у иностранству

### Члан 2.

Овим Правилником се прописује поступак за утврђивање дисциплинске одговорности, претходни поступак (суспензија), застарелост покретања и вођења дисциплинског поступка, дисциплински прекршаји, дисциплинске казне, жалбени поступак, као и скраћени поступак.

### Члан 3.

Дисциплинску одговорност по основу овог Правилника, повлачи сваки дисциплински прекршај извршен намерно или из нехата, којим се наноси штета тениском спорту у најширем смислу.

## 

## Покретање поступка

### Члан 4.

Дисциплински поступак се покреће на основу писане дисциплинске пријаве Ревизорске комисије СО ТСС, Контролне комисије ТО ТСС, клубова, играча, родитеља играча, националних капитена, врховних судија у Србији или других овлашћених лица и организација ако се ради о прекршајима у иностранству.

Дисциплинска пријава се подноси у року од 15 дана од сазнања за учињени прекршај, а најкасније 6 месеци од кад је прекршај учињен.

Дисциплинска пријава мора садржати најмање:

* податке о окривљеном лицу (име, презиме, адресу на коју се може извршити позивање и достављање);
* податке о самом прекршају (начин, место и време извршења);
* предлог доказа и сведока којима се доказују наводи из пријаве (са сведоке обавезно навести контакт адресу или телефон);

### Члан 5.

Дисциплинска пријава се подноси Дисциплинском судији ТСС-а.

Дисциплински судија је дужан да по пријави одмах поступи тако што ће од лица против кога је поднета пријава захтевати писану изјаву у року који не може бити дужи од 15 дана.

Дисциплински судија може поступити и без изјаве лица против кога је пријава поднета у случају да оно не достави изјаву у року од 15 дана, али ће овакав поступак бити узет као отежавајућа околност.

## 

## Суспензија

### Члан 6.

Ако Дисциплински судија ТСС-а из навода писане пријаве и других предочених доказа закључи да се ради о нарочито тешкој повреди дисциплине, може у току претходног поступка суспендовати особу против које је поднета писана дисциплинска пријава.

Суспензија може да буде изречена и за екипу ако је више њених чланова учествовало у извршењу тежег дисциплинског прекршаја, односно за терене клуба на којима је дошло до тежих инцидената за време такмичења пропустом организатора.

Суспензија се изриче у виду решења, у писаном облику и траје до правоснажности одлуке о дисциплинском прекршају а најдуже 6 месеци до доношења одлуке о суспензији. Време суспензије се урачунава у казну забране играња, односно забране обављања функције у тениској организацији.

### Члан 7.

Против одлуке о суспензији суспендовани играч, екипа, клуб или службено лице (судија, организатор…) имају право приговора Дисциплинској комисији ТСС-а у року од 8 дана од дана пријема одлуке о суспензији.

Дисциплинска комисија је дужна да у даљем року од 15 дана донесе одлуку поводом приговора, којом може потврдити или укинути одлуку о суспензији.

### Члан 8.

Првостепена одлука мора бити донета најкасније у року од 6 месеци од покретања поступка.

### Члан 9.

Првостепени дисциплински поступак води Дисциплински судија кога бира УО ТСС-а на маднат од 4 године.

Другостепени дисциплински поступак води Дисциплинско веће ТСС.

### Члан 10.

Дисциплински судија је независтан у доношењу својих одлука.

### Члан 11.

У току дисциплинског поступка Дисциплински судија може да саслушава сведоке и врши увид у документацију, ако процени да је то потребно за доношење правилне одлуке, а ако утврди да то није потребно, одлуку ће донети без одржавања усмене расправе.

Расправа пред Дисциплинском комисијом је јавна, осим у случају да би јавност расправе угрозила право лица на приватност и заштиту личног угледа и част, као и углед и част породице, о чему одлучује Дисциплински судија у сваком конкретном случају.

Расправа је увек затворена за јавност када се дисциплински поступак води против малолетних лица.

О току седнице води се записник у који се уноси ток расправе а потписују га сви заинтересовани учесници у процесу.

Седнице се по одлуци Дисциплинског судије, снимају видеокамером и диктафоном а снимљени материјал представља саставни део записника.

### Члан 12.

Одлука у првостепеном и другостепеном дисциплинском поступку се доноси у виду решења. Писано решење Дисциплинског судије и Дисциплинске комисије ТС Србије садржи:

* Име лица, клуба или организације који су иницирали покретање поступка
* Име лица, клуба или организације против којег је покренут поступак
* Опис учињеног прекршаја
* Одлуку о казни
* Образложење
* Потпис Дисциплинског судије односно Председника Дисциплинског већа

Решење Дисциплинског судије садржи још и поуку о праву жалбе.

### Члан 13.

Решење из претходног члана доставља се на сигуран начин:

* Лицу, клубу или организацији против које је покренут поступак
* Подносиоцу пријаве
* Матичном тениском клубу или организацији
* Одговарајућим државним органима и међународним тениским организацијама ако то услови конкретног случаја захтевају.

### Члан 14.

Дисциплински судија ће водити следеће поступке:

* Тешке материјалне повреде Правила Тениса које могу довести до временских суспензија тениских клубова, организатора турнира, играча, родитеља, тренера, пратиоца играча, вође пута, капитени екипа и службених лица (судије и друга официјелна лица).
* Одлучује по жалбама у скраћеном поступку
* Повреде Правилника о регистрацији играча и осталих Правилника у издању ТСС
* И све остале поступке који по процени ТО ТСС-а или УО ТСС-а могу битно утицати на развој тениса у Србији

## Дисциплински прекршаји

### Члан 15.

Дисциплински прекршаји су:

1. **Прекршаји играча:**
2. Коришћење недозвољених стимулативних средстава (Допинг) у складу са Правилником о спречавању допинга у тенису ТСС, законом и прописима републике Србије који се баве том тематиком, као и у складу са правилима и прописима свих међународних тениских асоцијација (ITF,ATP,WTA,TE)
3. Кршење уговорених обавеза према ТСС и официјелним спонзорима ТСС-а
4. Повреде Правилника о такмичењу ТСС (на свим нивоима) и Правилника о регистрацији играча
5. Полагање опклада на своје и туђе мечеве
6. Теже, по мишљењу Врховног судије и Водитеља лиге неспортско понашање играча и особа за које он одговара-родитеља, тренера и свих осталих пратећих лицапрема противнику, публици, спонзорима, организаторима турнира и судијама ТСС
7. Неодазивање на припреме и наступе за репрезентацију Србије
8. Одбијање наступа на такмичењима из члана 1. овог Правилника
9. Неоправдана предаја меча и наговарање других на исти чин у циљу онемогућавања нормалног одвијања било ког такмичења
10. Тешка повреда правила понашања играча
11. Остале повреде правила тениског спорта и спортске етике

**б) Прекршаји родитеља, тренера, пратиоца играча, капитена екипа и вође пута**

1. Теже, по мишљењу Врховног судије и Водитеља лиге неспортско понашање родитеља, тренера и свих осталих пратећих лица играча према свом играчу, свом детету, противнику, публици, спонзорима, клубовима организаторима турнира и судијама ТСС

**ц) Прекршаји службених лица-судија и осталих официјелних лица:**

1. Лажирање или на било који други начин намерно утицање на жребање или неправилно прављење жреба од странеВрховног судије и судија
2. Непоштовање рокова, прописаних важећим правилником ТСС од стране Врховног судије у достављању резултата и осталих докумената канцеларији ТСС и региона
3. Кршење судијске етике и прописа прописаних од стране ТСС у Србији као и међународних прописа који се баве овом тематиком
4. Кршење Правилника о раду лиценцираних судија
5. Давање нетачних података учесницима такмичења у циљу фаворизације било ког такмичара или екипе или давање нетачних података учесницима такмичења које нису у складу са одлукама ТО ТСС
6. Давање неистинитих изјава везаних за рад судија, појединаца, тениских клубова, Тениског савеза Србије или било ког његовог дела, Регионалних савеза као и осталих појединаца и институција
7. Примање мита
8. Клађења
9. Остали прекршаји службених лица

**д) Прекршаји тениских клубова, организатора тениских турнира и екипа:**

1. Кршење важећег Правилника о лиценцирању клубова
2. Кршење важећег Правилника о организацији такмичења
3. Кршење важећег Правилника о појединачним такмичењима
4. Кршење важећег Правилника о екипним такмичењима
5. Кршење важећих Регионалних правилника
6. Неодигравање екипних сусрета
7. Самовољно одлагање почетка сусрета
8. Самовољно прекидање започетог сусрета
9. Лажирање мечева
10. Недолично и неспортско понашање чланова клуба, организатора тениског турнира иекипе
11. Неблаговремено отказивање екипних сусрета
12. Неизвршавање или неуредно извршавање обавеза према Тениском савезу Србије
13. Неизвршавање или неуредно извршавање обавеза и процедура које пропише Такмичарски одбор ТСС а који се тичу организације појединачних Првенстава Србије и мечева Екипних такмичења
14. Неизвршавање или неуредно извршавање обавеза и процедура које пропише Такмичарски одбор ТСС а који се тичу организације појединачних Првенстава Србије и мечева Екипних такмичења
15. Остале повреде важећег Правилника ТСС, других општих аката ТСС и правила тениског спорта
16. Организовање такмичења свесним кршењем важећег правилника ТСС

## Дисциплинске казне

### Члан 16.

Дисциплинске казне су:

**а) За играча:**

1. Опомена
2. Укор
3. Забрана наступа на такмичењима у земљи и иностранству у трајању 6 месеци до 2 године
4. Трајна забрана наступа на такмичењима у земљи и иностранству
5. Забрана присуства родитеља, тренера и пратиоца играча од 1 месеца до једне (1) године дана
6. Трајна забрана присуства родитеља, тренера и пратиоца играчана такмичењима
7. Казна забране наступа на тамичењима у земљи и иностранству у трајању од 6 месеци до 2 године, може бити изречена и као условна са временом проверавања у двоструком времену трајања изречене казне. Ако играч у периоду проверавања учини нови прекршај биће му изречена јединствена казна за оба учињена прекршаја

**б) За родитеље, тренере, пратиоце играча, капитене екипа и вође пута:**

1. Опомена
2. Укор
3. Забрана присуства родитеља, тренера, пратиоца играча, капитена екипе и вође пута од 1 месеца до једне (1) године дана
4. Трајна забрана присуства родитеља, тренера, пратиоца играча, капитена екипе и вође путана такмичењима

**ц) За службена лица**-**судије и остала официјелна лица:**

1. Опомена
2. Укор
3. Суспензија рада, одузимање одређеног броја турнира (судије)
4. Губитак лиценце у складу са Правилником о лиценцирању тениских судија Србије
5. Забрана обављања рада у тениским организацијама у трјању од 6 месеци до 2 године
6. Трајна забрана обављања тениских функција у тениским организацијама
7. **Казна забране обављања рада у тениским организацијама у трајању од 6 месеци до 2 године може бити изречена и као условна са временом проверавања у двоструком трајању изречене казне. Ако службено лице у периоду проверавања учини нови прекршај биће му изречена јединствена казна за оба учињена прекршаја**

**д) За тениске клубове, организаторе тениских турнира и екипе**

1. Опомена
2. Укор
3. **За клубове учеснике екипних такмичења за сениоре/ке који откажу учешће по истеку рока од 10 дана пре такмичења или по истеку другог рока који је посебном одлуком објављен на сајту ТСС-а одредио Такмичарски одбор ТСС-а, изриче се казна од до 30 котизација за то такмичењеили умањење наградног фонда према одлуци ТО ТСС.**
4. **За клубове учеснике екипних такмичења јуниора/кидо 16 и 18 година и дечака/девојчица до 14 година, који откажу учешће по истеку рока од 7 дана пре такмичења или по истеку другог рока који је посебном одлуком објављен на интернет сајту ТСС-а одредио Такмичарски одбор ТСС, важе следеће казне:**

**- У случају да клуб откаже такмичење 3 до 7 дана пре почетка такмичења биће кажњен са 5 котизација предвиђених за то такмичење**

**- У случају да клуб откаже такмичење 1 до 3 дана пре почетка такмичења биће кажњен са 10 котизација предвиђених за то такмичење**

**- Ако клуб откаже учешће на сам дан такмичења или се не појави на такмичењу биће кажњен са 20 котизација предвиђених за то такмичење као и годину дана забране учешћа на том екипном такмичењу**

Ако се ради о дисциплинским прекршајима повреде уговорних обавеза према ТСС-у као власнику свих домаћих такмичења која се бодују за ранг листу ТСС поред изречене дисциплинске казне оштећени могу тражити надокнаду претрпљене штете. Уколико је прекршилац вољан да надокнади штету о томе ће се у дисциплинском поступку изјаснити пред Дисциплинским Судијом, у противном, ТСС своје право може остварити у поступку пред редовним судом.

### Члан 17.

Приликом одмеравања казне Дисциплински судија је дужан да уважи све олакшавајуће и отежавајуће околности.

У случају више дисциплинских прекршаја изрећиће се јединствена строжија казна за све учињене прекршаје.

Понављање прекршаја од стране истих појединаца, екипа или службених лица повлачи изрицање строжије казне од претходне.

### Члан 18.

Евиденцију о изреченим казнама и починиоцима води административна служба Тениског савеза Србије. Све изречене казне изузев казне трајне забране се бришу након истека 30 месеци рачунајући од дана када је казна истекла, под условом да у међувремену није извршен нови дисциплински прекршај.

## Право жалбе

### Члан 19.

Против решења Дисциплинског Судије ТСС кажњена лица имају право жалбе Дисциплинској комисији ТСС у року од 8 дана од пријема решења.

Жалба по правилу не одлаже извршење, осим у случају да Дисциплински судија из оправданих разлога одлучи другачије.

Одлука Дисциплинске комисије донета по жалби је коначна.

Одлуком у другостепеном поступку, УО може потврдити и преиначити одлуку Дисциплинског судије.

Неблаговремене, нејасне и непотпуне жалбе на одлуку Дисциплинског судије одбацују се.

Другостепену одлуку Дисциплинска комисија доноси на првој седници након изјављивања жалбе, а најкасније 3 месеца од изјављивања жалбе.

### Члан 20.

Лица кажњена временском или трајном забраном обављања било које функције везане за тениски спорт у Србији, играч или судија, било које друго лице које подлеже кажњавању по овом Правилнику може против коначног решења поднети молбу за ублажавање или ОПРОСТ КАЗНЕ УО ТСС у року од 30 дана од наступања правноснажности.

## Скраћени поступак

### Члан 21.

Скраћени поступак се примењује код повреда правила понашања (Code of Conduct) играча, тренера и родитеља на тениским такмичењима. Код скраћеног поступка не води се поступак пред Дисциплинским Судијом, а санкција ступа на снагу аутоматски по изрицању од стране Врховног судије такмичења или након испуњења броја негативних (казнених) поена прописаним овим Правилником.

1. За сваку евидентирану казну (опомена, поен, гем) **1 поен**
2. Кашњење на меч преко 10 а мање од 15 минута **1 поен**
3. Неспортско понашање на месту одржавања (не у време одржавања меча) укључујући и понашање родитеља, тренера и свих пратећих лица, као што су:
4. Вређање и псовањепротивника и службених лица **5 поена**
5. Неумесно и прегласно навијање пратећих лица играча и самог играча **2 поена**
6. Ометање такмичара за време одигравања поена од стране пратећих лица грача и самог играча **3 поена**
7. Псовање и вулгарно понашање према такмичарима, службеним лицима, публици, спонзорима, тренеру или родитељима такмичара **5 поена**

4. Неозбиљно играње, потцењивање противника (очито)  **5 поена**

5. Безразложна предаја меча **5 поена**

6. Ненаступање на мечу након извршеног жреба **5 поена**

7. Недолазак на турнир (sign-in) након послате пријаве за турнир и непојављивање WC на свом мечу 1. пут **4 поена**

Недолазак на турнир (sign-in) након послате пријаве за турнир и непојављивање WC на свом мечу 2. пут **6 поена**

8. Одлазак са меча, за време меча, без дозволе судије **4 поена**

9. Дисквалификација на основу*Point penalty* система **6 поена**

10. Моментална дисквалификација за учињени тажак прекршај **10 поена**

На одлуке донете у скраћеном поступку играчи имају право жалбе Дисциплинском судији ТСС у року од 24 часа од пријема казне. Жалба се мора доставити Врховном судији турнира одмах након сазнања за казну а Врховни судија је обавезан да је проследи Дисциплинском судији ТСС преко канцеларије ТСС.

Играч који на основу овог система скупи 10 казнених поена аутоматски, без права жалбе, губи право такмичења на временски рок од 30 дана.

У случају да исти играч након истека казне, а у истој такмичарској сезони, по други пут скупи 10 казнених пеона кажњава се забраном играња од 60 дана у земљи и иностранству.

У случају да исти играч након истека казне, а у истој такмичарској сезони, по трећи пут скупи 10 казнених поена забрањује му се такмичење у земљи и иностранству и води се поступак пред Дисциплинским судијом ТСС.

### Члан 22.

На тениским такмичењима са новчаним наградама у организацији ТСС Врховни судија може у скраћеном поступку изрећи и новчану казну која у зависности од врсте и тежине прекршаја може износити до 15 котизација предвиђених за тај ниво такмичења али не може бити већа од износа наградног фонда који добија победник такмичења.

Врховни судија евидентира све изречене казне и доставља их уз свој извештај канцеларији ТСС.

Укупан број казнених поена се не преноси у наредну такмичарску сезону али тај број може представљати отежавајућу околност за датог такмичара у евентуалном поступку пред Дисциплинским судијом у наредне две такмичарске сезоне.

## Завршне одредбе

### Члан 23.

За тумачење овог Правилника у крајњој инстанци надлежан је УО ТСС.

### Члан 24.

Непознавање одредби овог Правилника не ослобађа учиниоце од дисциплинских прекршаја одговорности.

### Члан 25.

Овај Правилник ступа на снагу даном објављивања на интернет страници ТСС.

# ПРАВИЛНИК О СПРЕЧАВАЊУ ДОПИНГА

## Уводне одредбе

### **Члан 1**

Овим правилником се уређују мере и активности за спречавање допинга у тенису као и избор и структура органа на нивоу Тениског савеза Србије надлежних за спречавање допинга.

### **Члан 2**

Забрањен је допинг у тенису.

Допинг у тенису, у смислу овог правилника јесте постојање једне или више повреда антидопинг правила уврштених чланом 3. овог правилника.

### **Члан 3**

Повреда антидопинг правила постоји у случајевима:

1) присуства забрањене супстанце, њених метаболита или маркера у телесном узорку спосртисте;

2) коришћења или покушаја коришћења (примена, уношење, убризгавање или конзумирање) забрањене супстанце или забрањеног метода (у даљем тексту: допинг средства);

3) одбијања или неприступања без убедљивог оправдања, давања узорка после обавештења о допинг контроли или избегавања давања узорка на други начин;

4) неиспуњавања обавеза утврђених правилима овлашћене антидопинг организације у погледу доступности спортисте из регистроване тест групе за тестирање изван такмичења, као и непружања података о боравишту и пропуштању објављених тестирања изван такмичења;

5) неовлашћеног ометања или покушаја ометања било којег дела допинг контроле;

6) недозвољеног поседовања допинг средстава;

7) неовлашћене продаје, транспорта, слања, испоруке или дистрибуције допинг средстава спортисти, било непосредно или посредством трећег лица;

8) давања или покушаја давања допинг средстава спортисти или прописивања, издавања, помагања, подстицања, прикривања, навођења, налагања, стварања услова или било којег другог вида учествовања у повреди или покушају повреде антидопинг правила.

Повреда антидопинг правила из става 1. тач. 1), 2), 6), 7) и 8) овог члана не постоји у случајевима одобрених изузетака за терапеутску употребу.

### **Члан 4**

Тениски савез Србије сматра се овлашћеном антидопинг организацијом а сви његови чланови дужни су да поштују важећа правила о антидопингу и да са ТСС-ом, као и осталим националним и међународним организацијама за спречавање допинга сарађују како би се на овом плану постигли задовољавајући резултати.

## Мере за спречавање допинга у тенису

### **Члан 5**

Спортисти и други учесници у обављању спортских активности и делатности дужни су да дозволе и омогуће обављање допинг контроле.

Спортисти који одбије, не приступи, избегне или онемогући допинг контролу изрећи ће се мера због повреде антидопинг правила као да је на допинг тесту био позитиван а у случају таквог покушаја може му се мера изрећи и ако допинг тест буде негативан.

Спортиста је дужан да обавести лекара који га лечи о својој обавези да не користи допинг средства и да се увери да било каква добијена медицинска терапија не садржи допинг средства.

### **Члан 6**

Допинг контрола спроводи се по правилима утврђеним од стране Антидопинг агенције Републике Србије (у даљем тексту:Антидопинг агенција)а у случајевимакада се допинг контрола предузима на међународном такмичењупод руководством међународног спортског савеза, по правилима тог савеза.

Допинг контрола је поступак који укључује планирање распореда тестова, избор спортиста за тестирање, прикупљање и руковање узорцима, лабораторијску анализу, вођење резултата, претрес и жалбе.

Допинг контрола може се организовати како на такмичењима тако и изван такмичења, најављено или ненајављено.

### **Члан 7**

Допинг контрола се може спроводити само од стране овлашћених и квалификованих контролора, односно од стране лица која поседују легитимацију од стране Антидопинг агенције или коју је та агенција признала као еквивалентну.

### **Члан 8**

Тениски савез Србије је дужан:

1) да обезбеди да се у поступку изрицања мера лицима одговорним за допинг поштује њихова личност и право на одговарајућу правну заштиту (поштовање приватности, правовремени претрес, јемчење права на правно изјашњење, поштено и непристрасно тело за претрес, право на заступника о личном трошку, увид у списе, подношење доказа, стандарде у погледу доказивања допинга, благовремено информисање, правовремена писмена и образложена одлука, право на жалбу и др.);

2) да обезбеди, у оквирима надлежности савеза да спортистима, тренерима и другим особама за које је утврђена одговорност за допинг буду изречене одговарајуће мере у складу са законом о спречавању допинга у спорту и правилима надлежне антидопинг организације;

3) да не призна спортски резултат у чијем постизању је учествовао допинговани спортиста;

4) да не дозволи учешће на спортској приредби спортисти коме је изречена мера због допинга;

5) да одлуком Комисије за спречавање допинга у тенису призна суспензије и друге мере које изрекну друге спортске асоцијације у земљи и иностранству;

6) да обезбеди стално индивидуално медицинско праћење врхунских спортиста и у том циљу донесе потребне акте и предузме конкретне мере;

7) да непрекидно а најмање једанпут годишње обавештава и едукује своје чланове и спортисте о важећим прописима који се односе на допинг у спорту и штетним последицама по здравље употребе допинг средстава;

8) да одговарајућим општим актима обезбеди да чланови асоцијације поштују обавезе које проистичу из примене мера борбе против допинга у тенису;

9) да најкасније седам дана пре одржавања такмичења које организује или које је под његовом контролом пријави такмичење Антидопинг агенцији;

10) да најмање једанпут у шест месеци обавести Антидопинг агенцију о плановима тренинга и припрема врхунских спортиста и репрезентативних селекција;

11) да ускрати делимично или у потпуности финансирање спортиста, спортских организација и других лица које не поштују важећа антидопинг правила;

12) да контролише антидопинг програме својих чланица као и спровођење тих програма;

13) да на крају године обавести министарство надлежно за послове спорта и Антидопинг агенцију о мерама за борбу против допинга предузетим у току године;

### **Члан 9**

Комисија за спречавање допинга ТСС може предложити Антидопинг агенцији да спроведе контролу на одређеним такмичењима или контролу изван такмичења одређених тимова, тренинг група или појединих спортиста.

Комисија може поднети овакав предлог самоиницијативно, када сматра да је то при датим околностима неопходно, на захтев Управног одбора, члана Тениског савеза Србије као и тенисера који жели да изврши антидопинг контролу

### **Члан 10**

Контроли изван такмичења подлежу спортисти који су означени као олимпијски кандидати, врхунски спортисти, спортисти међународног ранга, спортисти који желе да наставе спортску каријеру након истека мере забране учешћа на такмичењима због допинга, као и друге категорије спортиста које одреди Антидопинг агенција (регистрована тест група).

Спортисти који подлежу контроли изван такмичења у складу са ставом 1. овог члана, дужни су да Антидопинг агенцију и овлашћено лице у Тениском савезу Србије редовно обавештавају о свакој промени места боравишта и времену и месту одржавања тренинга, као и о одсуству из места боравка дуже од 5 дана.

Тениски савез Србије и сви његови органи, дужни су да добијене информације из става 2. овог члана чувају као поверљиве и могу их користити искључиво у сврхе планирања, координирања и спровођења тестирања.

### **Члан 11**

Лекар ТСС-а, који који приликом прегледа спортисте у циљу издавања медицинског сертификата (потврде) о здравственој способности за учешће на такмичењима, посумња да је спортиста користио допинг средства, дужан је да о томе обавести Тениски савез Србије и Антидопинг агенцију.

Лекар који спортисти пропише средство које садржи забрањене допинг супстанце, у циљу лечења, дужан је да о томе обавести спортисту ако му је он саопштио да се бави спортским активностима

### **Члан 12**

Спортиста може затражити од Антидопинг агенције да га ослободи забране употребе допинг средстава у случају када постоји јасна и нужна медицинска потреба.

## Комисија за спречавање допинга и координатор за антидопинг

### **Члан 13**

Управи одбор ТСС именује и разрешава председника и чланове Комисије за спречавање допинга, као и Координатора ТСС за антидопинг.

### **Члан 14**

Комисија за спречавање допинга:

1. Одлучује о покретању поступка антидопинг контроле
2. Изриче мере због повреде антидопинг правила
3. Контролише активност и понашање чланова ТСС као и спортиста и лица ангажованих од стране ТСС у смислу правила о спречавању допинга
4. Подноси годишњи извештај о свом раду Управном одбору ТСС
5. Обавља остале активности везане за спречавање допинга у тенису

Координатор ТСС за антидопинг је задужен да одржава контакте са представницима Антидопинг агенције надлежног министарства, других националних и међународних организација које се баве спречавањем допинга као и да се стара о благовременом и потпуном обавештавању спортиста, клубова и чланова ТСС о регулативи којом се уређују питања антидопинга.

## Мере које се изричу за повреду антидопинг правила

### **Члан 15**

Мере које се изричу због повреде антидопинг правила јесу:

1) дисквалификација спортских резултата;

2) привремена суспензија;

3) забрана учешћа на такмичењима;

4) забрана обављања функција у области спорта.

### **Члан 16**

У случају повреде антидопинг правила из члана 3. став 1. тач. 1), 2), 3), 5) и 6) овог Правилника, мера забране учешћа на такмичењима изриче се у следећем трајању:

1) две године за прву повреду;

2) трајна забрана за другу повреду.

### **Члан 17**

У случају повреде антидопинг правила из члана 3. став 1. тач. 7) и 8) овог Правилника мера забране учешћа на такмичењима изриче се у следећем трајању:

1) најмање четири године до трајне забране;

2) трајна забрана ако је повреда почињена према малолетном спортисти или ако је од стране тима за подршку спортисте.

### **Члан 18**

У случају повреде антидопинг правила из члана 3. став1. тач 4) овог Правилника мера забране учешћа на такмичењима изриче се у следећем трајању:

1) најмање три месеца а највише две године за прву повреду;

2) најмање годину дана а највише четири године за другу повреду.

### **Члан 19**

Спортисти за кога се утврди да је одговоран због допинга супстанцом, која је посебно идентификована у референтној листи забрањених фармаколошких класа допинг супстанци и допинг метода, као опште доступна у медицинским производима или као супстанца за коју је мало вероватно да се може успешно злоупотребити као допинг чинилац, мера забране учешћа на такмичењима изриче се у следћем трајању:

1) најдуже до годину дана за прву повреду антидопинг правила уз могућност да се уместо те мере изрекне опомена;

2) две године за другу повреду;

3) трајна забрана за трећу повреду.

### **Члан 20**

Мера забране учешћа на такмичењима неће бити изречена за повреду антидопинг правила из члана 3. став 1. тач. 1) и 2) овог Правилника ако спортиста докаже да није крив, односно одговоран за пропуст или немар.

Спортисти мера забране учешћа на такмичењима може бити изречена у краћем трајању:

1) али не краће од половине минималног трајања забране, односно осам година ако би иначе требало изрећи меру трајне забране за повреду правила из члана 3. став 1. тач. 1), 2), 3) и 8) овог Правилника–ако спортиста докаже да није поступао са грубом непажњом, односно да није учинио значајан пропуст или немар.

2) али не краће од половине минималног трајања забране, односно осам година ако би иначе требало изрећи меру трајне забране за повреду правила из члана 3. став 1. тач.6) почињену од стране помоћног особља спортисте и за повреду антидопинг правила из члана 3. став 1. тач. 7) и 8) овог Правилника – ако спортиста пружи значајан допринос у откривању или утврђивању повреде антидопинг правила почињене од стране помоћног особља спортисте или других лица.

### **Члан 21**

Спортиста коме је од стране Тениског савеза Србије или друге надлежне антидопинг организације изречена мера забране учешћа на такмичењима, не може за време трајања забране учествовати у било ком својству и у било ком спорту на спортским приредбама, нити обављати функције у организацијама у области спорта укључујући и активности везане за рад са спортистима.

### **Члан 22**

Лица за које се утврди да су одговорна за допинг одговарају за штету која настане за друга лица према општим правилима о одговорности заштету.

## Прелазне и завршне одредбе

### **Члан 23**

На сва питања која нису регулисана овим Правилником, примењиваће се Закон о спречавању допинга у спорту РС, као и правилници националних и међународних антидопинг организација чији је члан Тениски савез Србије.

### **Члан 24**

Правилник о спречавању допинга у тенису, ступа на снагу даном објављивања на интернет страници ТСС.